મૂળ ગાંધીનગર જિલ્લાના માણસા તાલુકાના રંગપુર ગામના રહેવાસી અને હાલ મેઘાણીનગર વિસ્તારમાં ન્યૂ મેન્ટલ બારી પાસે આવેલા સીઆઇડી ક્વાર્ટર્સમાં રહેતા ઉપેન્દ્રસિંહ રામસિંહ ચાવડા અનાર્મ પોલીસ કોન્સ્ટેબલ શહેરકોટડા પોલીસ સ્ટેશનમાં ફરજ બજાવતા હતા. દિવાળી વેકેશન હોઈ ઉપેન્દ્રસિંહનાં પત્ની તેમના પુત્ર સાથે પિયરમાં ગયાં હતાં.. ર૩ ઓક્ટોબરના રોજ તેમનાં પત્નીએ ફોન કરતાં ઉપેન્દ્રસિંહે ફોન ઉપાડ્યો ન હતો. ફોન ઉપાડતા ન હોઈ તેઓએ પાડોશીને જાણ કરી હતી. પાડોશીએ તપાસ કરતાં ઘર બંધ હતું. ફોન પણ ન ઉપાડતા હોઈ તેમનાં પત્નીએ ઘરે આવીને ઘર ખોલતાં ઉપેન્દ્રસિંહનો મોબાઈલ મળી આવ્યો હતો. ઉપેન્દ્રસિંહ ઘરમાં મળી ન આવતાં રંગપુર ખાતે રહેતાં તેમનાં માતા-પિતા અને સંબંધીઓને જાણ કરી હતી.